**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2020 թ. N \_\_\_\_-Ա**

**ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ՏՐԱՄԱԴՐԵԼՈՒ ՄԱՍԻՆ**

Հիմք ընդունելով «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ, 6-րդ, 7-րդ մասերը և «Պետական ոչ առևտրային կազմակերպությունների մասին» օրենքի 5-րդ հոդվածի 1-ին մասը՝ Հայաստանի Հանրապետության կառավարությունը որոշում է.

1. Տարածքային կառավարման և ենթակառուցվածքների նախարարության Պետական գույքի կառավարման կոմիտեից հետ վերցնել պետական սեփականություն հանդիսացող Երևան քաղաք, Կենտրոն վարչական շրջանի Նալբանդյան փողոց 28 հասցեում գտնվող շենքի 1-ին հարկից 10 296 301,5 ՀՀ դրամ սկզբնական արժեքով 320,9 քառ.մետր մակերեսով տարածքը (այսուհետ՝ անշարժ գույք) և ամրացնել Կադաստրի կոմիտեին՝ «Կենտրոն» սպասարկման գրասենյակի տեղակայման նպատակով:
2. Տարածքային կառավարման և ենթակառուցվածքների նախարարության Պետական գույքի կառավարման կոմիտեի տնօրինության Երևան քաղաք, Կենտրոն վարչական շրջանի Նալբանդյան փողոց 28 հասցեում գտնվող շենքից 73 424 918,5 ՀՀ դրամ սկզբնական արժեքով 2288,4 քառ.մետր ընդհանուր մակերեսով տարածքը (որից՝ 226,3 քառ.մետր՝ նկուղային հարկից, 1172,6 քառ.մետր՝ 3-րդ հարկից և 889,5 քառ.մետր՝ 4-րդ հարկից) (այսուհետ՝ տարածք) անհատույց անժամկետ օգտագործման իրավունքով տրամադրել «Ճանապարհային դեպարտամենտ» պետական ոչ առևտրային կազմակերպությանը (այսուհետ՝ Կազմակերպություն):
3. Տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո եռամսյա ժամկետում.
4. Կադաստրի կոմիտեի ղեկավարի հետ համատեղ իրականացնել սույն որոշման 1-ին կետում նշված անշարժ գույքի հանձնման-ընդունման աշխատանքները,
5. Կազմակերպության հետ կնքել սույն որոշման 2-րդ կետում նշված տարածքի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Կազմակերպության միջոցների հաշվին:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

**«ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ՏՐԱՄԱԴՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

ՀՀ կադաստրի կոմիտեն 08.04.2020թ. թիվ ԴՍ/2139-2020 գրությամբ դիմել է Պետական գույքի կառավարման կոմիտե՝ Կադաստրի կոմիտեի «Կենտրոն» սպասարկման գրասենյակի հետագա աշխատանքային գործոււնեությունը ծավալելու նպատակով Երևան քաղաք, Կենտրոն վարչական շրջանի Նալբանդյան փողոց 28 հասցեում գտնվող շենքի 1-ին հարկից 300,6 քառ.մետր մակերեսով տարածքը և 21,6 քառ.մետր աստիճանավանդակը Կոմիտեին ամրացնելու ուղղությամբ միջոցներ ձեռնարկելու խնդրանքով:

Միաժամանակ Պետական գույքի կառավարման կոմիտե է դիմել նաև «Ճանապարհային դեպարտամենտ» ՊՈԱԿ-ը՝ տեղեկացնելով, որ վերջինիս են վերապահվել ՀՀ կառավարության 29.03.2019թ. թիվ 305-Ա որոշմամբ լուծարված «Հայաստանի ավտոմոբիլային ճանապարհների տնօրինություն» ՊՈԱԿ-ի գործառույթները և նշված հանգամանքով պայմանավորված ավելացել է կազմակերպության աշխատակազմի հաստիքների թիվը և գույքը:

Հաշվի առնելով, որ «Ճանապարհային դեպարտամենտ» ՊՈԱԿ-ի աշխատակազմի մի մասը և գույքը գտնվում են Նալբանդյան 28 հասցեում գտնվող շենքի 3-րդ հարկում, իսկ աշխատակազմի մյուս մասը վարձակալական հիմունքներով տարածք է զբաղեցնում Տիգրան Մեծի 4 հասցեում գտնվող շենքի 7-րդ հարկում, «Ճանապարհային դեպարտամենտ» ՊՈԱԿ-ի բնականոն գործունեությունն ապահովելու և վարձավճարի գծով տնտեսումներ կատարելու նպատակով կազմակերպությունը դիմել է Պետական գույքի կառավարման կոմիտե՝ Երևան քաղաք, Նալբանդյան փողոց 28 հասցեում գտնվող շենքի նկուղային, 3-րդ և 4-րդ հարկերից կազմակերպությանն անհատույց օգտագործման իրավունքով տարածքներ տրամադրելու խնդրանքով :

Ելնելով վերոգրյալից և առաջնորդվելով «Կառավարչական իրավահարաբերությունների կարգավորման մասին» ՀՀ օրենքի 5-րդ հոդվածի 5-րդ, 6-րդ, 7-րդ մասերով և «Պետական ոչ առևտրային կազմակերպությունների մասին» ՀՀ օրենքի 5-րդ հոդվածի 1-ին մասով սահմանված դրույթներով՝ Պետական գույքի կառավարման կոմիտեի կողմից մշակվել է «Անշարժ գույք հետ վերցնելու և ամրացնելու, անհատույց օգտագործման իրավունքով տարածք տրամադրելու մասին» ՀՀ կառավարության որոշման նախագիծը, որով նախատեսվում է Երևան քաղաքի Նալբանդյան փողոց 28 հասցեում գտնվող շենքի 1-ին հարկից 320,9 քառ.մետր մակերեսով տարածքն ամրացնել Կադաստրի կոմիտեին՝ «Կենտրոն» սպասարկման գրասենյակի տեղակայման նպատակով, իսկ քննարկվող շենքի նկուղային, 3-րդ և 4-րդ հարկերից 2288,4 քառ.մետր ընդհանուր մակերեսով տարածքն անհատույց անժամկետ օգտագործման իրավունքով տրամադրել «Ճանապարհային դեպարտամենտ» ՊՈԱԿ-ին:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

«Անշարժ գույք հետ վերցնելու և ամրացնելու, անհատույց օգտագործման իրավունքով տարածք տրամադրելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ՏԵՂԵԿԱՆՔ**

**Հայաստանի Հանրապետության կառավարության որոշման նախագծի մշակման գործընթացում ներգրավված ինստիտուտների և անձանց վերաբերյալ**

«Անշարժ գույք հետ վերցնելու և ամրացնելու, անհատույց օգտագործման իրավունքով տարածք տրամադրելու մասին» Հայաստանի Հանրապետության կառավարության որոշման նախագիծը մշակվել է Պետական գույքի կառավարման կոմիտեի կողմից:

**ԱՄՓՈՓԱԹԵՐԹ**

«Անշարժ գույք հետ վերցնելու և ամրացնելու, անհատույց օգտագործման իրավունքով տարածք տրամադրելու մասին» ՀՀ կառավարության որոշման նախագծի վերաբերյալ շահագրգիռ նախարարություններից ստացված առարկությունների և առաջարկությունների վերաբերյալ

|  |  |  |  |
| --- | --- | --- | --- |
| Առարկության, առաջարկության հեղինակը, գրության ստացման ամսաթիվը, գրության համարը | Առարկության, առաջարկության բովանդակությունը | *Եզրակացություն* | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն 03.06.2020թ.  թիվ 01/8-2/8123-2020 | Որոշման նախագծի վերաբերյալ առարկություններ չունի |  |  |
| ՀՀ կադաստրի կոմիտե 03.06.2020թ. թիվ ՍԹ/2987-2020 | Որոշման նախագծի վերաբերյալ դիտողություններ և առաջարկություններ չունի |  |  |
| ՀՀ արդարադատության նախարարություն 19.06.2020թ. թիվ 01//13201-2020 | ԿԱՐԾԻՔ  Որոշման նախագծի վերաբերյալ առաջարկություններ չունի |  |  |